Sjikane på nettet kan rette seg mot navngitte enkeltpersoner som er offentlig kjent gjennom omtale i massemediene. De som blir utsatt for hat, kan også være meningsbærere som selv har ytret seg aktivt. De kan ha bidratt med innlegg og kommentarer i ulike typer meningsutvekslinger på Internett, enten på egne vegne eller som representanter for interessegrupper og andre aktører. Flere og gjentatte angrep mot samme person sendt fra forskjellige netthatere og internett-troll, kan oppleves som en kampanje organisert av meningsmotstandere og fiendtlige grupperinger.